b"\n_START_ARTICLE_\nRomeo Neri\n_START_SECTION_\nBiografia\n_START_PARAGRAPH_\nVa n\xc3\xa9ixer el 26 de mar\xc3\xa7 de 1903 a la ciutat de R\xc3\xadmini, poblaci\xc3\xb3 situada la prov\xc3\xadncia del mateix nom, que en aquells moments formava part del Regne d'It\xc3\xa0lia i avui dia de la Rep\xc3\xbablica Italiana._NEWLINE_Va morir el 23 de setembre de 1961 a la seva resid\xc3\xa8ncia de Rimini.\n_START_SECTION_\nCarrera esportiva\n_START_PARAGRAPH_\nVa participar, als 25 anys, als Jocs Ol\xc3\xadmpics d'estiu de 1928 realitzats a Amsterdam (Pa\xc3\xafsos Baixos), on va aconseguir guanyar la medalla de plata en la prova de barra fixa, a m\xc3\xa9s de finalitzar quart en la prova del concurs complet individual i anelles, i sis\xc3\xa8 en la prova del concurs complet per equips com a resultats m\xc3\xa9s destacats._NEWLINE_Va participar en els Jocs Ol\xc3\xadmpics d'estiu de 1932 realitzats a Los Angeles (Estats Units), on va aconseguir guanyar la medalla d'or en la prova del concurs complet individual i per equips, aix\xc3\xad com en l'exercici de barres paral\xc2\xb7leles. En aquesta mateixa competici\xc3\xb3 particip\xc3\xa0 en la prova d'exercici de terra, on fou quart._NEWLINE_Particip\xc3\xa0 en els Jocs Ol\xc3\xadmpics d'estiu de 1936 realitzats a Berl\xc3\xadn (Alemanya nazi), si b\xc3\xa9 no tingu\xc3\xa9 \xc3\xa8xit en la prova del concurs complet individual, i no finalitz\xc3\xa0 la resta de proves en les quals particip\xc3\xa0._NEWLINE_Al llarg de la seva carrera aconsegu\xc3\xad guanyar dues medalles en el Campionat del M\xc3\xb3n de gimn\xc3\xa0stica art\xc3\xadstica, una d'elles de plata."